text: 唐際盛，原名唐玉，字士瑩，號穀知，又號遯庵，福建興化府莆田縣人，軍籍，明朝政治人物。生平.萬曆三十一年丁未科進士，工部觀政，本年八月授祁門知縣，疑獄積案，片言立剖，刷夙弊，革火耗，禁豪族，射利病民。三十八年調嘉定縣，祁人閉城留之，拒嘉定來迎者，曰：毋奪吾天！因不果往，遂保留祁門縣。萬曆四十一年升戶部主事，四十三年升象房草場，督昌平糧儲，卻例金八千兩，奏還內府。四十五年升員外。同年，升真定府知府，釐弊剔奸，如在祁時。四十七年考察，以失吏垣意歸。天啟二年，升浙江副使，七年升參政，督餉入京，賜宴。崇禎元年，升按察使，二年加右佈政，三年加左佈政，際盛官浙西久，冰心鐵面，屏絕交際，尋升南京提督操江右僉都御史。甫抵任，深嘆武備廢弛，因大治戰艦，廣募水兵，清猾吏，寧璫蹈饘克餉萬三千兩，奏追給戰士。摘奸徒李福、程心泰奧援某尚書及假惠王金牌事，悉置之法，朝廷紀其名於屏。粵寇蹂躪江右，召赴援，舳艫蔽空而下，賊聞風解散，降璽書，有「實心任事，素著廉幹」之褒。丁外艱，聞訃徙跣歸，哀毀病卒，年五十九。家族.曾祖唐時雨，通判。祖父唐維寧。父唐端尚。母鄭氏。重慶下。弟珂、珫、璵。
metadata: erhwenkuo/wikipedia-zhtw
metadata: 唐際盛
metadata: https://zh.wikipedia.org/wiki?curid=7409388